### Beslutninger

Tilbagesendes Magistratsafdelingen for Børn og Unge og Magistratsafdelingen for Kultur og Borgerservice med bemærkning, at byrådet i sit møde den 19. juni 2024 har vedtaget Magistratens indstilling i

overensstemmelse med erklæring fra Børn og Unge-udvalget af 12. juni 2024 med bemærkning om, at det oprindelige forslag henvises til at indgå i budgetdrøftelserne for 2025

###

BESLUTNINGSFORSLAG FRA S OG KF

Motivation

Vi ved, at børn og unge dagligt eksponeres for grænseløst og voldsomt indhold, når de færdes online. Dette gælder i den fysiske verden, men den digitale verden har også medført et nyt domæne, som vi voksne ikke har adgang til. Vi ved, at børn og unge groomes af voksne og risikerer at blive udnyttet og krænket i en grad, der kan sætte dybe spor langt ind i voksenlivet. Ofte står børnene tilbage med en skam forbundet til de oplevelser, og vil derfor ikke fortælle det til hverken deres lærere eller deres forældre. De unge sidder således tilbage med oplevelser som i værste tilfælde kan forårsage selvskade, spiseforstyrrelser, angst og depression. Det estimeres at ca. 25% af de seksuelle eller voldelige overgreb der sker mod børn, går under radaren. Som kommune kan vi i [adresse] være blandt de første til at etablere en studentwhistleordning, som anbefalet af Styrelsen for Undervisning og Kvalitet. Vi kan derved øge sikkerheden og medvirke til en kultur hvor børn og unge ikke skal stå alene med de voldsomme og skamfulde oplevelser.

Vi ønsker med StudentWhistle at give vores skoleelever et trygt og anonymt sted, hvor de kan fortælle om de forhold de har kendskab til eller er blevet udsat for, før skaden udvikler sig. Og forhåbentlig mindske det rum, hvor eksempelvis krænkere frit kan udnytte sårbare børn og unge.

Forslag

Det foreslås derfor, at:

1. [adresse] tager initiativ til at styrke elevernes digitale og analoge sikkerhed ved at implementere StudentWhistle / SafeSpace som anonym indberetningsplatform for skolerne i [adresse]. Ordningen kan afprøves på udvalgte skoler, der ønsker at gøre brug af ordningen.

2. [adresse] undersøger potentialet i, at foreninger i kommunen implementerer whistlesafe for deres medlemmer.

Fra december 2023 skulle alle virksomheder med mere end 50 medarbejdere have en whistleblowerordning tilknyttet. For kommuner har denne lov været gældende siden 2021 og omfatter alene de ansattes mulighed for at indberette anonymt.

Derfor skrev og opfordrede Styrelsen for Undervisning og Kvalitet d. 24. juni 2021 til, at der for skoleelevers vedkommende etableres whistleblowerordninger på uddannelsesinstitutioner.

Og det er netop det, som StudentWhistle er designet til. StudentWhistle, egner sig til skoler ved at sørge for, at platformen understøtter unges mulighed for at rapportere om ulovlige aktiviteter, herunder situationer som ulovlig billeddeling, grooming, krænkelser, overgreb, digital mobning eller adgang til hjemmesider med klart ulovligt indhold. Ordningen forbereder desuden skoler og personale til en hensigtsmæssig håndtering. I dag benyttes Børnetelefonen af mange børn, men via Børnetelefonen får den relevante skole ikke adgang til viden om hvad der foregår, og kan derfor ikke iværksætte relevante tiltag for at afhjælpe problemer eller hjælpe de børn og unge, der står i en svær situation.

StudentWhistle fungerer som en anonym indberetningsplatform til elever på uddannelsesinstitutioner. Og er udviklet af Psykolog- og lægehuset [adresse], der også er en socialøkonomisk virksomhed. Al overskud fra WhistleSafe går dermed til sociale formål, der sikrer børn og unges digitale tryghed og sikkerhed.

Når en skole gennem StudentWhistle modtager indberetninger fra eleverne, træffes de nødvendige foranstaltninger der skal til for at sikre børns tryghed og rettigheder. Er indberetningen af en karakter, hvor det er svært at vurdere, hvilke handlemuligheder skolen har, kan skolen få den nødvendige hjælp og sparring.

På vegne af forslagsstillerne,

Catrine Iversen (S), forkvinde for Social- og Beskæftigelsesudvalget og medlem af Børn og Unge-udvalget

Dagmar Christensen (S), medlem af Børn og Unge-udvalget

Rita Bach (KF), medlem af Social- og Beskæftigelsesudvalget.

INDSTILLING FRA MAGISTATSAFDELINGEN FOR KULTUR OG BORGERSERVICE SAMT MAGISTRATSAFDELINGEN FOR BØRN OG UNGE

Svar på forslag fra S og KF om StudentWhitstle til brug for skoleelever

### Resume

Socialdemokratiet og Det Konservative Folkeparti har stillet et forslag om afprøvning af en whistleblowerordning på en række skoler samt undersøgelse af potentialet i forhold til en whistleblowerordning for foreningslivet i kommunen. Byrådet behandlede forslaget den 6. marts 2024, hvor Børn og Unge og Kultur og Borgerservice blev anmodet om at udarbejde en indstilling herom.

Med forslaget ønsker Socialdemokratiet og Det Konservative Folkeparti at gøre det muligt for skoleelever anonymt at indberette grænseløs og voldsom adfærd til skolen ved hjælp af et digitalt værktøj, SafeSpace.

Børn og Unge foreslår, at [adresse] afventer, om andre kommuner laver aftale med SafeSpace og eventuelt herefter følger op på deres erfaringer samt kommunens eget rådgivningstilbud til børn og unge.

Kultur og Borgerservice henviser til, at der sammen med Idrætssamvirket, Århus Ungdommens Fællesråd og Folkeoplysningssamvirket er igangsat initiativer i regi af

fællesinitiativet ”[adresse] mod sexisme”.

### Beslutningspunkter

Det indstilles:

At 1) byrådet tager til efterretning hvilke indberetnings- og rådgivningsmuligheder, som eksisterer i dag.

At 2) der ikke igangsættes forsøg med en whistleblowerordning for børn og unge eller en potentialevurdering i forhold til en whistleblowerordning for foreninger.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 06-03-2024

Tobias Dahl: 23

Fremsendes til Magistratsafdelingen for Børn og Unge, Magistratsafdelingen for Kultur og Borgerservice og Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 6. marts 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 28-05-2024

Tobias Dahl: 7

Fremsendes til [adresse] med bemærkning, at Magistraten i mødet den 28. maj 2024 anbefaler, at byrådet tiltræder Magistratsafdelingen for Kultur og Borgerservices og Magistratsafdelingen for Børn og Unges indstilling af 15. maj 2024.

Rolf Clausen var forhindret i at deltage i sagens behandling.

Udvalg: [adresse]

Dato: 04-06-2024

Tobias Dahl: 5

Fremsendes til Børn og Unge-udvalget til behandling i henhold til beslutning i byrådets møde den 4. juni 2024.

Udvalg: Børn- og Unge-udvalget

Dato: 12-06-2024

Tobias Dahl: 3

Udvalget kunne enstemmigt tiltræde, at det oprindelige forslag fra S og KF om StudentWhistle til brug for skoleelever henvises til budgetforhandlingerne.

Som konsekvens heraf bør sagen, herunder indstillingen fra Magistratsafdelingen for Børn og Unge, ikke yderligere behandles i forbindelse med byrådsmødet.

Dagmar Christensen var forhindret i at deltage i udvalgets konklusion på sagen.